Javni poziv za street art umetnike: Oslikajte mural izuzetnim ženama Srbije

Ambasada Kraljevine Holandije u saradnji sa Centrom za Ženske studije, Kulturnim centrom GRAD i  gradovima u Srbiji poziva sve zainteresovane street art umetnike da učestvuju u izradi murala  najznačajnijim ženama 20. i 21. veka u okviru projekta "Izuzetne žene Srbije”.

Umetnici širom Srbije će putem ovog konkursa imati priliku da, oslikavanjem murala površine oko 4 x 4 metra, prikažu deset izuzetnih žena:

Požega - Mitra Mitrović
Aleksinac - Jelena Dimitrijević
Kragujevac - Ljubica Marić
Kruševac - Vera Nikolić
Niš - Jovanka Bončić Katerinić
Novi Sad - Verica Crvenčanin Kulenović
Beograd - Gina Ranjičić i Jelisaveta Načić

Među izabranim ženama koje će biti inspiracija za murale su revolucionarke, aktivistkinje, dizajnerke, dobrotvorke, političare, pesnikinje, književnice, pravnice, pedagoškinje, kompozitorke, sportistkinje, feministkinje, a svima su im zajednički ženska snaga, solidarnost, snažan i nepokolebljiv duh u borbi za emancipaciju žena i njihov ravnopravan položaj. U okviru ovog projekta odaćemo im svojevrsno priznanje - nove generacije će ih upoznati, a iskusnije će se podsetiti na značaj ovih autentičnih heroina svog vremena.

Projekat se sprovodi u saradnji sa upravama pomenutih gradova. Sredstva za materijal su obezbeđena, kao i honorari za umetnike. Prispeli radovi koji nisu izabrani neće biti korišćeni u druge svrhe. Moguće je prijaviti se za više murala, ali jedan umetnik može biti izabran samo za jedan mural. Ohrabrujemo umetnike iz pomenutih opština da se prijave za izradu murala u svom gradu. Izrada murala se planira u februaru i martu, u okviru obeležavanja Međunarodnog dana žena. Za prijavu je potrebno poslati kratak CV na engleskom, ilustraciju pethodnih radova i skicu za predloženi mural. Prijave i/ili zahtev za dodatne informacije slati na: nlmurali@gradbeograd.eu. 

[bookmark: _GoBack]Konkurs je otvoren do 30. januara 2022. 

